Im Jåhr 1796 wäit Maximilian Joseph, Herzog vo Zweibrücken und bayerischer Kurprätendent Ansbach zu seiner Exilresidenz, nåchdem Zweibrücken vo Frankreich bsetzt worn is. Preißn håt si 1795 im Frieden vo Basel vom Reichskriag geng des revolutionäre Frankreich zruckzong und sei Neutralität erklärt. Damit war des preißische Ansbach a sicherer  Zuafluchtsort. Maximilian vo Montgelas entwickelt da fia sein landlosen Fiarstn Maximilian Joseph a umfassendes Konzept vo a künftigen radikalen politischen Neigstoitung vo Bayern. De Denkschrift is duach Eberhard Weis ois "Ansbacher Mémoire" ediert. Nåch'm Erbfall vo 1799 und dem Regierungsantritt vom nunmehrigen bayerischen Kurfiarsten Maximilian IV. Joseph und späteren (ab 1806) Kenig Max I. Joseph is des Ansbacher Mémoire zua konzeptuellen Grundlage vom modernen bayerischen Staat worn.